smcproject/ml-wiki-sentences huggingface dataset:
ഇതിനു പുറമേ  അശോകൻ തന്റെ സന്ദേശങ്ങൾ പാറകളിലും തൂണുകളിലും കൊത്തിവച്ചു.
അക്ഷരാഭ്യാസമില്ലാത്തവർക്ക് ഇത് വായിച്ചു കേൾപ്പിക്കുന്നതിനും അശോകൻ തന്റെ ഉദ്യോഗസ്ഥർക്ക് നിർദ്ദേശം നൽകി.
ധർമ്മമാർഗ്ഗം പ്രചരിപ്പിക്കുന്നതിന്‌  അശോകൻ സിറിയ , ഈജിപ്ത് , ഗ്രീസ് , ശ്രീലങ്ക തുടങ്ങിയ വിദൂരദേശങ്ങളിലേക്കും ദൂതന്മാരെ അയച്ചു.
ശിലാശാസനങ്ങൾ
തന്റെ സന്ദേശങ്ങൾ ശിലാലിഖിതങ്ങളിലൂടെ ജനങ്ങളിലേക്കെത്തിച്ച ആദ്യ ചക്രവർത്തിയാണ്‌ അശോകൻ.
അശോകന്റെ മിക്കവാറും ശിലാശാസനങ്ങളും പ്രാകൃതഭാഷയിലായിരുന്നു .
മിക്കവാറും ബ്രാഹ്മി ലിപിയിലാണ്‌ ഇവ രചിക്കപ്പെട്ടിരിക്കുന്നത്.
എന്നാൽ അഫ്ഘാനിസ്താനിൽ അരമായഭാഷയിലും, ഗ്രീക്ക് സംസാരിക്കുന്ന പ്രദേശങ്ങളിൽ ഗ്രീക്കുഭാഷയിലുമുള്ള ശിലാശാസനങ്ങൾ കണ്ടെടുത്തിട്ടുണ്ട്.
അഫ്ഘാനിസ്ഥാനിലെ പ്രാകൃതഭാഷാശാസനങ്ങൾ ഖരോശ്ഥി ലിപിയിലായിരുന്നു എഴുതപ്പെട്ടിട്ടുള്ളത് ‌.
അശോകന്റെ ചരിത്രം കൂടുതലും ലോകത്തിന്‌ ലഭ്യമായത്, ശ്രീലങ്കയിൽ പ്രചാരിച്ചിരുന്ന ബുദ്ധമതചരിത്രഗ്രന്ഥങ്ങളിൽ നിന്നാണ്‌ അവലംബം ഗ്രന്ഥസൂചിക Bongard-Levin, G. M. Mauryan India (Stosius Inc/Advent Books Division May 1986) ISBN 0-86590-826-5 Chauhan, Gian Chand (2004).
Origin and Growth of Feudalism in Early India: From the Mauryas to AD 650.
Munshiram Manoharlal, Delhi.
ISBN 978-81-215-1028-8 Falk, Harry.
Asokan Sites and Artefacts - A Source-book with Bibliography (Mainz : Philipp von Zabern, [2006]) ISBN 978-3-8053-3712-0 Gokhale, Balkrishna Govind (1996).
Asoka Maurya (Twayne Publishers) ISBN 978-0-8290-1735-9 Hultzsch, Eugene (1914).
The Date of Asoka, The Journal of the Royal Asiatic Society of Great Britain and Ireland (Oct., 1914), pp. 943–951.
Article stable URL.
India: A History (Grove Press; 1 Grove Pr edition May 10, 2001) ISBN 0-8021-3797-0 Sastri, K. A. Nilakanta (1967).
Age of the Nandas and Mauryas.
Reprint: 1996, Motilal Banarsidass, Delhi.
ISBN 978-81-208-0466-1 Singh, Upinder (2012).
"Governing the State and the Self: Political Philosophy and Practice in the Edicts of Aśoka," South Asian Studies, 28:2 (University of Delhi: 2012), pp. 131–145.
Swearer, Donald.
Buddhism and Society in Southeast Asia (Chambersburg, Pennsylvania: Anima Books, 1981) ISBN 0-89012-023-4 Thapar, Romila.
Aśoka and the decline of the Mauryas.
Oxford University Press, Reprint, 1980.
SBN 19-660379 6.
von Hinüber, Oskar.
"Did Hellenistic Kings Send Letters to Aśoka?"
Journal of the American Oriental Society, 130:2 (Freiburg: 2010), pp. 261–266.
പുറ‌ത്തേയ്ക്കുള്ള കണ്ണികൾ Ashoka ഓപ്പൺ ഡയറക്റ്ററി പ്രൊജക്റ്റിൽ Ashoka എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Quotations related to അശോകചക്രവർത്തി at Wikiquote International Vegetarian Union: King Asoka of India Reclaiming Ashoka - An Iron Age Interfaith Exemplar The Unknown Ashoka Archived 2012-10-29 at the Wayback Machine .
How Ashoka The Great Gave Brahmins A Song With Which They Conquered India Archived 2016-02-13 at the Wayback Machine .
അശുതോഷ് മുഖർജി ഇംഗ്ലീഷ് വിലാസം https://ml.wikipedia.org/wiki/Ashutosh_Mukherjee
വിദ്യാഭ്യാസ വിചക്ഷണനും, കൽക്കട്ടാ സർവ്വകലാശാലയുടെ രണ്ടാമത്തെ വൈസ് ചാൻസലറുമായിരുന്നു അശുതോഷ് മുഖർജി (29 ജൂൺ 1864 – 25 മെയ് 1924).
വിദ്യാഭ്യാസ രംഗത്തെ സംഭാവനകൾ
ബംഗാൾ ടെക്നിക്കൽ ഇൻസ്റ്റിറ്റ്യൂട്ടിന്റെ രൂപീകരണത്തിലും 1914 ൽ കൽക്കട്ടാ സർവ്വകലാശാലയിലെ കോളേജ് ഓഫ് സയൻസി നു തുടക്കമിട്ടതിലും അശുതോഷ് മുഖർജിയുടെ പങ്ക് നിസ്തുലമാണ്.
കൂടാതെ 1908 ൽ കൽക്കട്ടാ മാത്തമാറ്റിക്കൽ സൊസൈറ്റി സ്ഥാപിയ്ക്കുകയും,1908 മുതൽ  1923 വരെ അതിന്റെ സ്ഥാപക അദ്ധ്യക്ഷനായും സേവനം അനുഷ്ഠിച്ചിരുന്നു.
സർവ്വേപ്പള്ളി രാധാകൃഷ്ണന്റേയും , സി.വി.രാമന്റേയും വിദ്യാഭ്യാസജീവിതത്തിൽ നിർണ്ണായകമായ ഒരു പങ്ക് അശുതോഷ് മുഖർജി വഹിച്ചിരുന്നു.
Mukherjee on a 1964 stamp of India അവലംബം
അശുതോഷ് റാണ ഇംഗ്ലീഷ് വിലാസം https://ml.wikipedia.org/wiki/Ashutosh_Rana
ബോളിവുഡിലും തെന്നിന്ത്യൻ ചലച്ചിത്രങ്ങളിലും വില്ലൻ വേഷങ്ങളിലും, നായക വേഷങ്ങളിലും, ഹാസ്യ വേഷങ്ങളിലും ശ്രദ്ധേയനായ ചലച്ചിത്ര താരമാണ് അശുതോഷ് റാണ .
അദ്ദേഹം ചലച്ചിത്ര അഭിനേതാവും , ചലച്ചിത്ര നിർമ്മാതാവും , എഴുതുക്കാരനും , കവിയും , ടെലിവിഷൻ അവതാരകൻ എന്നി നിലകളിൽ പ്രവർത്തിച്ചു വരുന്നു.
അശുതോഷ് തന്റെ അഭിനയ ജീവിതം തുടങ്ങിയത് സ്വാഭിമാൻ എന്ന പ്രസിദ്ധ ടി.വി പരമ്പരയിലൂടെയാണ്.
പിന്നീട് അനവധി ടി.വി സീരിയലുകളിൽ ഇദ്ദേഹം അഭിനയിച്ചു.
ദുശ്മൻ എന്ന ചിത്രത്തിലുടെയാണ് ഹിന്ദി സിനിമയിലേക്ക്ക് വരുന്നത്.
ഏറ്റവും ഒടുവിലഭിനയിച്ച ചിത്രം സമ്മർ 2007 എന്നതാണ് .
പുരസ്കാരങ്ങൾ ഫിലിംഫെയർ മികച്ച വില്ലൻ പുരസ്കാരം 1999 : ദുശ്മൻ 2000 : സംഘർഷ് അവലംബം ↑ Ashutosh Rana's Profile ↑ ↑ Rana The Times of India , 10th September 2007 .
പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് അശുതോഷ് റാണ
അശോക മേത്ത ഇംഗ്ലീഷ് വിലാസം https://ml.wikipedia.org/wiki/Asoka_Mehta അശോക മേത്ത
ഇന്ത്യയിലെ സോഷ്യലിസ്റ്റ് പ്രസ്ഥാനത്തിന്റെ ആദ്യകാലനേതാക്കളിലൊരാളും പ്രാമാണിക വ്യക്തിത്വവുയിരുന്നു അശോക മേത്ത (1911-1984).
സോഷ്യലിസ്റ്റ് ബദലന്വേഷണത്തിൽ‍ നിന്നും സോഷ്യലിസ്റ്റ് പ്രസ്ഥാനത്തിൽ‍ നിന്നും പിന്തിരിഞ്ഞു് 1964-ൽ കോൺഗ്രസ്സ് കക്ഷിയിൽ ചേർന്നതോടെ പ്രാമാണികത്വം നഷ്ടമായി.
കോൺഗ്രസ്സിൽ അദ്ദേഹം വിജയിച്ചുമില്ല.
എങ്കിലും, സംഘടനാ കോൺഗ്രസിൽ ഉറച്ചുനിന്ന അദ്ദേഹത്തിനു് 1974-ലെ ജയപ്രകാശ് പ്രക്ഷോഭത്തിലും അടിയന്തരാവസ്ഥാ വിരുദ്ധസമരത്തിലും പങ്കുകൊള്ളാൻ കഴിഞ്ഞു.
ജനതാപാർട്ടിക്കാരനായി മരിച്ചു.
1911ഒക്ടോബർ‍ 24 നു് ഭവനഗറിൽ രഞ്ജിത് റാം മേത്തയുടെ മകനായി ജനിച്ചു.
മുംബൈയിലെ വിൽസൻ സ്കൂൾ ആന്റ് യൂണിവേഴ്സിറ്റി സ്കൂൾ ഓഫ് ഇക്കണോമിക്സിൽ പഠനം നടത്തി.
അവിവാഹിതൻ.
വിദ്യാഭ്യാസകാലത്തുതന്നെ ദേശീയപ്രസ്ഥാനത്തിലേയ്ക്കു് കടന്നുവന്നു.
1932-ൽ നിയമലംഘന പ്രസ്ഥാനത്തിൽ പങ്കെടുത്തു് രണ്ടരവർഷം ജയിൽശിക്ഷ അനുഭവിച്ചു.
1934-ൽ കോൺഗ്രസ്സ് സോഷ്യലിസ്റ്റ് പാർട്ടി രൂപം കൊണ്ടപ്പോൾ അതിന്റെ ഒരു സ്ഥാപകാംഗവും പ്രമുഖനേതാക്കളിലൊരാളുമായി.
കോൺഗ്രസ്സ് സോഷ്യലിസ്റ്റ് പാർട്ടിയുടെ ദേശീയനിർവാഹകസമിതിയംഗമായിരുന്നു അദ്ദേഹം.
ബോംബെ ഗ്രൂപ്പിന്റെ സൈദ്ധാന്തികനായി അറിയപ്പെട്ടു.
1940-ൽ വ്യക്തിഗത സത്യാഗ്രഹത്തിൽ പങ്കെടുത്തു് ഒന്നരവർഷം ജയിൽശിക്ഷ അനുഭവിച്ചു.
1942 ഓഗസ്റ്റിൽ ക്വിറ്റ് ഇന്ത്യാ സമരത്തിൽ അറസ്റ്റ് ചെയ്യപ്പെട്ട അദ്ദേഹം 3 വർഷം  ജയിലിൽ കിടന്നു.
1940-നും1945-നും ഇടയ്ക്കു് ജയിലിൽ കിടന്ന കാലത്താണു് 1857: ദി ഗ്രേറ്റ് റിബെല്ലിയൻ എന്ന പുസ്തകത്തിന്റെ പലഭാഗങ്ങളും എഴുതിയതു്.
പ്രകാശിപ്പിച്ചതു്, 1946-ലും.
1947-48-ൽ ബോംബെ പോർട് ട്രസ്റ്റിന്റെ ട്രസ്റ്റിയായി അദ്ദേഹം സേവനമനുഷ്ഠിച്ചു.
കോൺഗ്രസ്സ്, ഭരണകക്ഷിയായി മാറുകയും ഗാന്ധിജിയുടെ കാലശേഷം കോൺഗ്രസിൽ മറ്റു് പാർട്ടികളുടെ പ്രവർത്തനം വിലക്കുകയും ചെയ്തപ്പോൾ 1948-ൽ സോഷ്യലിസ്റ്റ് പാർട്ടി സ്വതന്ത്ര രാഷ്ട്രീയ കക്ഷിയായി കോൺഗ്രസിൽ‍നിന്നു് പുറത്തുവന്നു.
1948 ഡിസംബറിൽ സോഷ്യലിസ്റ്റ് പാർട്ടിയുടെആഭിമുഖ്യത്തിൽ ട്രേഡ് യൂണിയൻ പ്രസ്ഥാനമായി ഹിന്ദ് മസ്ദൂർ സഭ രൂപവൽക്കരിച്ചപ്പോൾ അതിന്റെ പ്രഥമ ജനറൽ സെക്രട്ടറിയായി.
1953-ൽ സോഷ്യലിസ്റ്റ് പാർട്ടി ആചാര്യ കൃപലാനിയും മറ്റും നയിച്ച പ്രജാ മസ്ദൂർ കിസാൻ പാർട്ടിയുമായി ലയിച്ചു് പ്രജാ സോഷ്യലിസ്റ്റ് പാർട്ടിയായി.
1954മുതൽ അദ്ദേഹം അതിന്റെ ജനറൽ സെക്രട്ടറിയായിരുന്നു.
1959-മുതൽ 1963 ജൂൺ വരെ പ്രജാ സോഷ്യലിസ്റ്റ് പാർട്ടിയുടെ ചെയർ‍മാനുമായി.
1954-57-ൽ ഒന്നാം ലോകസഭയിലെ അംഗവും 1957 -62-ൽ രണ്ടാം ലോകസഭയിലെ അംഗവും (മുസഫർപുർ മണ്ഡലം) രണ്ടാം ലോകസഭയിൽ  പ്രജാ സോഷ്യലിസ്റ്റ് പാർട്ടിയുടെ ഉപനേതാവും ആയിരുന്നു അദ്ദേഹം.
അവസരവാദപ്രവണതയുടെവക്താവു് ഹിന്ദ് മസ്ദൂർ സഭയുടെ സ്ഥാപന സമ്മേളനത്തിൽ ജയപ്രകാശ് നാരായണൻ, അശോക മേത്ത,യൂസഫ് മെഹർ അലി എന്നിവർ
ദേശീയബദലായി സോഷ്യലിസ്റ്റ് പാർട്ടിയ്ക്കു് ഉയരാൻ കഴിയാതെവന്നതിൽ നിരാശനായി.
ഭരണകക്ഷിയായ നെഹ്രുവിന്റെ കോൺഗ്രസ് 1955-ൽ അതിന്റെ ലക്ഷ്യം സോഷ്യലിസ്റ്റ്  മാതൃകയിലുള്ള സമൂഹം സൃഷ്ടിയ്ക്കുകയാണെന്നു് ആവഡിയിൽ വച്ചു് പ്രഖ്യാപിച്ചപ്പോൾ അശോക മേത്ത സ്വാഗതം ചെയ്തതു് സോഷ്യലിസ്റ്റ് പ്രസ്ഥാനത്തിൽ അഭിപ്രായ വ്യത്യാസമുണ്ടാക്കി.
ഡോ. ലോഹിയ അതിനെ നിശിതമായി എതിർത്തു.
തിരുക്കൊച്ചിയിലെ വെടിവയ്പ്പിന്റെ പേരിൽ മുഖ്യമന്ത്രി പട്ടം താണുപിള്ള രാജിവയ്ക്കണമെന്നും നിലപാടെടുത്ത ഡോ. ലോഹിയ സോഷ്യലിസ്റ്റ് ആദർശത്തിൽ വിട്ടുവീഴ്ചപാടില്ലെന്ന നിലപാടിൽഉറച്ചുനിന്നതു് പ്രസ്ഥാനത്തിൽ രണ്ടുവിരുദ്ധപ്രവണതകൾ ഉയർ‍ന്നുവരുന്നതിലേയ്ക്കു് നയിച്ചു.
1955 -ൽ‍ അശോക മേത്ത പ്രതിനിധാനം ചെയ്ത അവസരവാദ-മിതവാദ പ്രവണത പ്രജാ സോഷ്യലിസ്റ്റ് പാർട്ടിയിൽ ആധിപത്യം നേടിയപ്പോൾ പുറന്തള്ളപ്പെട്ട ഡോ. ലോഹിയ പ്രതിനിധാനം ചെയ്ത സമരാത്മക സോഷ്യലിസ്റ്റ് പ്രവണത സോഷ്യലിസ്റ്റ് പാർട്ടി എന്നറിയപ്പെട്ടു.
സോഷ്യലിസ്റ്റ് പ്രസ്ഥാനം വിടുന്നു
1962-ലെ ഇന്ത്യാ-ചീനായുദ്ധത്തിൽ രാജ്യത്തിനേറ്റ തിരിച്ചടി കോൺഗ്രസിന്റെ നയരൂപവൽക്കരണത്തിന്റെ പരാജയമാണെന്നും  രാജ്യത്തിന്റെ പ്രതിരോധത്തെ കോൺഗ്രസ്സ് ദുർബലമാക്കിയെന്നും ആരോപിച്ചു്  പ്രജാ സോഷ്യലിസ്റ്റ് പാർട്ടി ദേശവ്യാപക സമരത്തിലേയ്ക്കു് പ്രവേശിച്ചപ്പോൾ അതിനോടു് വിയോജിച്ചു് 1963 ജൂണിൽ  പ്രജാ സോഷ്യലിസ്റ്റ് പാർട്ടിയുടെ ചെയർ‍മാൻ സ്ഥാനം അശോക മേത്ത രാജിവച്ചു.
എസ് എം ജോഷി പുതിയ ചെയർ‍മാനായും പ്രേം ഭാസിൻ ജനറൽ സെക്രട്ടറിയായും  പ്രജാ സോഷ്യലിസ്റ്റ് പാർട്ടിയുടെ ദേശീയനിർവാഹകസമിതി പുനഃസംഘടിപ്പിച്ചപ്പോൾ ദേശീയനിർവാഹകസമിതി അംഗത്വവും ഉപേക്ഷിച്ച മേത്ത കോൺഗ്രസ്സ് സർക്കാരിനുകീഴിൽ 1963 ഡിസംബറിൽ ആസൂത്രണക്കമ്മീഷൻ ഡെപ്യൂട്ടി ചെയർമാൻ സ്ഥാനം സ്വീകരിയ്ക്കുകയും ഐക്യരാഷ്ട്രസഭയിലേയ്ക്കുള്ള പ്രതിനിധിസംഘത്തിൽ അംഗമാവുകയും ചെയ്തു.
ഇതു് പാർട്ടിയുടെ നയത്തിനെതിരാണെന്നു് വ്യക്തമാക്കിയ പ്രജാ സോഷ്യലിസ്റ്റ് പാർട്ടി ദേശീയസമിതി അശോക മേത്തയോടു് സർക്കാർ പദവികൾ രാജിവയ്ക്കാൻ നിർദ്ദേശിച്ചു.
എന്നാൽ അതിനുതയ്യറാവാതെ കോൺഗ്രസ്സിൽ ചേരുന്നതിനുവേണ്ടി പാർട്ടിയംഗങ്ങളെ സംഘടിപ്പിയ്ക്കാൻ അഖിലേന്ത്യാ പര്യടനത്തിനിറങ്ങുകയാണു് മേത്ത ചെയ്തതു്.1964 ഫെ 15,16 തീയതികളിൽ കൂടിയ പ്രജാ സോഷ്യലിസ്റ്റ് പാർട്ടി ദേശീയസമിതി അശോക മേത്തയുടെ പ്രാഥമിക അംഗത്വം അവസാനിപ്പിയ്ക്കുകയും ഡോ. ലോഹിയ നയിച്ചിരുന്ന സോഷ്യലിസ്റ്റ് പാർട്ടിയുമായി ലയിയ്ക്കുവാൻ ആലോചിയ്ക്കുകയും ചെയ്തു.
കോൺഗ്രസ്സിൽ
പ്രജാ സോഷ്യലിസ്റ്റ് പാർട്ടിയിൽനിന്നു് പുറത്തായ അശോക മേത്ത ഉടനടി കോൺഗ്രസ്സിൽ ചേർന്നു.
അശോക മേത്തയോടൊപ്പം  കോൺഗ്രസിൽ ചേർന്നവരിലൊരാളാണു് പിൽക്കാലത്തു് പ്രധാനമന്ത്രിയായ എസ് ചന്ദ്രശേഖർ.
1964ൽതന്നെ എസ് എം ജോഷി നയിച്ച പ്രജാ സോഷ്യലിസ്റ്റ് പാർട്ടിയും ഡോ. ലോഹിയ നയിച്ച സോഷ്യലിസ്റ്റ് പാർട്ടിയും ലയിച്ചു് സംയുക്ത സോഷ്യലിസ്റ്റ് പാർട്ടിയായി.
1964-ൽ കോൺഗ്രസിൽ ചേർന്ന മേത്ത 1966 ജനുവരിയിൽ ഭാരതസംഘാതസർ‍ക്കാരിൽ ആസൂത്രണവകുപ്പിന്റെ മന്ത്രിയായി.
ഫെബ്രുവരിയിൽ സാമൂഹിക ക്ഷേമവകുപ്പുകൂടി ലഭിച്ചു.
ലോകസഭാതെരഞ്ഞെടുപ്പിനു ശേഷം 1967 മാർച്ചിൽ   സാമൂഹിക ക്ഷേമവകുപ്പിന്റെയും പെട്രോളിയം-രാസവസ്തുവകുപ്പിന്റെയും ചുമതലയോടെ വീണ്ടും മന്ത്രിയായി.1968-ൽ  രാജിവച്ചു.
സംഘടനാ കോൺഗ്രസിൽ
1969-ലെ കോൺഗ്രസ്സ് പിളർപ്പിൽ സംഘടനാ കോൺഗ്രസിൽ ഉൾപ്പെട്ടു.
പിന്നീടു് സംഘടനാ കോൺഗ്രസിന്റെ അദ്ധ്യക്ഷനായി.
1977-ൽ‍ ജനതാപാർട്ടിയുടെ നേതാക്കളിലൊരാളായി.
അശോക മേത്താ കമ്മിറ്റി
1977 ഡിസംബറിൽ‍ ജനതാ സർക്കാർ പഞ്ചായത്തി രാജ് സ്ഥാപനങ്ങൾ സംബന്ധിച്ചുള്ള സമിതി രൂപവൽക്കരിച്ചതു് അശോക മേത്ത അദ്ധ്യക്ഷനായിട്ടാണു്.
1978 ഓഗസ്റ്റിൽ അശോക മേത്ത സമിതി റിപ്പോർട്ട് സമർപ്പിയ്ക്കുകയും രാജ്യത്തെ പഞ്ചായത്തിഭരണസംവിധാനങ്ങൾ പുനരുജ്ജീവിപ്പിയ്ക്കുന്നതിനും ശക്തിപ്പെടുത്തുന്നതിനും വേണ്ടി 132 നിർ‍ദേശങ്ങൾ നല്കുകയും ചെയ്തു .
ജനതാപാർട്ടിയുടെ നേതാക്കളിലൊരാളായിരിയ്ക്കവെ 1984 ഡി 11നു് ദില്ലിയിൽ അന്തരിച്ചു .
കൃതികൾ കമ്യൂണൽ ട്രയാങ്ഗിൾ ഇൻ ഇന്ത്യ (1942) 1957: ദി ഗ്രേറ്റ് റിബെല്ലിയൻ (1946) ഹൂ ഓൺസ്  ഇന്ത്യ?
(1950) ഡെമോക്രാറ്റിക് സോഷ്യലിസം (1951) പൊളിറ്റിക്കൽ മൈൻ‍ഡ് ഓഫ് ഇന്ത്യ (1952) സോഷ്യലിസം ആൻ‍ഡ് പെസന്ററി (1953) പൊളിറ്റിക്സ് ഓഫ്  പ്ലാന്നെഡ് ഇക്കണോമി (1953) സ്റ്റഡീസ്‍ ഇൻ സോഷ്യലിസം (1956) സ്റ്റഡീസ്‍ ഇൻ ഏഷ്യൻ‍ സോഷ്യലിസം (1959)
2010-11 ഇദ്ദേഹത്തിന്റെ ജന്മശതാബ്ദിവർഷമാണു് അവലംബം ↑ ↑ അശോക മേത്താ
കടുപ്പിച്ച എഴുത്ത്
അയ്യങ്കാളി നഗര തൊഴിലുറപ്പ് പദ്ധതി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരള സർക്കാർ പദ്ധതിചെലവ് പൂർണ്ണമായും വഹിക്കുന്ന പദ്ധതിയാണ് അയ്യങ്കാളി നഗര തൊഴിലുറപ്പ് പദ്ധതി .
ഇത് കേരളത്തിലെ എല്ലാ കോർപ്പറേഷനുകളിലും മുനിസിപ്പാലിറ്റികളിലും നഗര ദാരിദ്ര ലഘൂകരണത്തിന് നടപ്പിൽ വരുത്തുന്ന പദ്ധതിയാണ്.
നഗരപ്രദേശങ്ങളിൽ സ്ഥിരതാമസക്കാരായ അവിദഗ്ദ്ധ കായികാധ്വാനത്തിന് തയ്യാറുള്ള പ്രായപൂർത്തിയായ അംഗങ്ങൾ ഉൾപ്പെടുന്ന കുടുംബത്തിന്  പ്രതിവർഷം 100 തൊഴിൽ ദിവസങ്ങൾ ഈ പദ്ധതിയിലൂടെ ഉറപ്പു നൽകുന്നു.
നഗരപ്രദേശങ്ങളിൽ ദാരിദ്രനിർമ്മാർജ്ജനവും സാമൂഹിക ആസ്തികളുടെ നിർമ്മാണം, ഒരു കുടുംബത്തിന് പ്രതിവർഷം പതിനയ്യായിരം രൂപയുടെ അധിക വരുമാനം, പ്രാദേശിക സമ്പദ്‌വ്യവസ്ഥയുടെ പരിപോഷണം, മണ്ണ്-ജല-ജൈവസമ്പത്തുകളുടെ  സംരക്ഷണം എന്നിവയാണ് ഈ പദ്ധതിയുടെ ലക്ഷ്യങ്ങൾ.
അയ്യങ്കാളി നഗര തൊഴിലുറപ്പ് പദ്ധതി തൊഴിലാളികളുടെ ദിവസ വേതനം 299 രൂപയിൽ നിന്ന്  311 രൂപയായി വർദ്ധിപ്പിച്ചു.
2022ഏപ്രിൽ ഒന്നുമുതൽ  പ്രാബല്യത്തിൽ വന്നു.
കേരള സർക്കാർ പ്രതിവർഷം 10000 രൂപയേ ളം ചെ
ലവഴിക്കുന്നു.
നഗരവാസികളായ 5 ലക്ഷത്തോളം പേർക്ക് തൊഴിലും  കൂലിയും കിട്ടുന്നു.
ജോലി ഭാരക്കുറവും താമസിക്കുന്ന നഗരത്തിൽ ജോലികിട്ടലും മിനിമം വേതനം ഉറപ്പും യുവക്കൾക്ക് അനുഗ്രഹമാണ്.
അയ്യന്മട ഗുഹകൾ
കണ്ണൂർ ജില്ലയിൽ നടുവിൽ പഞ്ചായത്തിൽ ഒരു സ്വകാര്യ ഭൂമിയിൽ സ്ഥിതി ചെയ്യുന്ന ഗുഹാസാമുച്ചയങ്ങളാണ് അയ്യന്മട ഗുഹകൾ .
ഭൂമിക്കടിയിലൂടെ 500 മീറ്ററിലധികം നീണ്ടുകിടക്കുന്ന ഗുഹയുടെ 60 മീറ്ററോളം ദൂരത്തിൽ വെളിച്ചത്തിന്റെ സഹായത്തോടെ കടന്നുചെല്ലാൻ പറ്റും.
അയ്യ ഇംഗ്ലീഷ് വിലാസം https://ml.wikipedia.org/wiki/Aiyyaa
പൃഥ്വിരാജും റാണി മുഖർജിയും പ്രധാനവേഷങ്ങളിൽ അഭിനയിച്ച് 2012-ൽ പുറത്തിറക്കിയ ഹിന്ദി ചലചിത്രമാണ് അയ്യ .
പൃഥ്വിരാജിന്റെ ആദ്യ ഹിന്ദി ചലചിത്രം കൂടിയാണിത്.
സച്ചിൻ കുന്ദാൾകർ ആണ് സംവിധായകൻ.
അഭിനേതാക്കൾ പൃഥ്വിരാജ് – സൂര്യ റാണി മുഖർജി – മീനാക്ഷി ദേശ്പാണ്ടെ അവലംബം പുറത്തേക്കുള്ള കണ്ണികൾ അയ്യ ഇന്റർനെറ്റ് മൂവി ഡാറ്റാബേസിൽ അയ്യ at Bollywood Hungama അയ്യ ഇന്റർനെറ്റ് മൂവി ഡാറ്റാബേസിൽ
അയ്മൻ അൽ സവാഹിരി ഇംഗ്ലീഷ് വിലാസം https://ml.wikipedia.org/wiki/Ayman_al-Zawahiri
ഈജിപ്തുകാരനായ ഒരു ഭിഷഗ്വരനും, അൽ ഖാഇദയുടെ തലവനുമായിരുന്നു അയ്മൻ സവാഹിരി എന്നറിയപ്പെടുന്ന അയ്മൻ മുഹമ്മദ് റാബി അസ്സവാഹിരി ( അറബി : أيمن محمد ربيع الظواهري ‬ ) (ജനനം 1951 ജൂൺ 19 - മരണം 2022 ജുലൈ 31).
ശൈഖുൽ മുജാഹിദ്, ശൈഖ് ഥാനി, ദക്തൂർ, ഇമാം എന്നൊക്കെ അറിയപ്പെടുന്നു.
നിരോധിത സംഘടനയായ അൽ ജിഹാദിന്റെ തലവനുമാണ് ഇദ്ദേഹം.
ഈജിപ്ത് പ്രസിഡണ്ടായിരുന്ന അൻവർ സാദത്തിന്റെ കൊലപാതക്കേസിൽ ഇദ്ദേഹം ശിക്ഷിക്കപ്പെട്ടിട്ടുമുണ്ട്.
സവാഹിരി നിരവധി ഗ്രന്ഥങ്ങളുടെ കർത്താവാണ്.
ചാവേർ ആക്രമണത്തെ ന്യായീകരിച്ച് അറബിയിൽ എഴുതപ്പെട്ട ഗ്രന്ഥങ്ങളിൽ ആദ്യത്തേത് ഇദ്ദേഹത്തിന്റേതാണെന്ന് കരുതുന്നു .
ശിഫ സുദൂർ അൽ മു അമിനീൻ, അൽ വലാ വൽ ബറാ, നിരോധിക്കപ്പെട്ട ശബ്ദം (كلمة ممنوعة), മിസ് റുൽ മുസ്ലിമ ബൈന സിയത്വിൽ ജലാദൈൻ, മ ഊഖാതുൽ ജിഹാദ്, സർഖാവിയെ കുറിച്ച ശഹീദുൽ ഉമ്മ അമീറുൽ ഇസ്തിശഹാദി, 2001-ലെ അഫ്ഗാൻ യുദ്ധത്തിനു ശേഷം രചിച്ച നൈറ്റ്സ് അണ്ടർ ദ പ്രോഫറ്റ്സ് ബാനർ (knights under the prophets banner), تحرير الإنسان والأوطان تحت  راية  القرآن (ദേശങ്ങളുടേയും മനുഷ്യന്റേയും വിമോചനം, ഖുർആന്റെ ദൃഷ്ടിയിൽ), മിൻ തോറാ ബോറാ ഇലൽ ഇറാഖ് (തോറാബോറയിൽ നിന്ന് ഇറാഖിലേക്ക്) എന്ന ഗ്രന്ഥങ്ങൾ അവയിൽ ചിലതാണ്.
2001 ഒക്ടോബർ 11 -ന് അമേരിക്കയുടെ കുറ്റാന്വേഷണ സംഘടനയായ എഫ്.ബി.ഐയുടെ അടിയന്തരമായി പിടികിട്ടേണ്ട 22 തീവ്രവാദികളുടെ പട്ടികയിൽപ്പെട്ട ഒരാൾ ആണ്  സവാഹിരി.
അമേരിക്കൻ ഗവർണ്മെന്റ് ഇദ്ദേഹത്തിന്റെ തലക്ക് 25 ദശലക്ഷം അമേരിക്കൻ ഡോളർ വിലപറഞ്ഞിട്ടുണ്ട്.
↑ 1 2 ↑ ↑ ↑
അയ്യ,കാപൂർത്തല
ഇന്ത്യയിലെ പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് അയ്യ.
കപൂർത്തല ജില്ല ആസ്ഥാനത്തുനിന്നും 19 കിലോമീറ്റർ അകലെയാണ് ഈ ഗ്രാമം സ്ഥിതിചെയ്യുന്നത്.
2011 ലെ ഇന്ത്യൻ കാനേഷുമാരി വിവരമനുസരിച്ച് അയ്യയിൽ 23 വീടുകൾ ഉണ്ട്.
ആകെ ജനസംഖ്യ 119 ആണ്.
ഇതിൽ 70 പുരുഷന്മാരും 49 സ്ത്രീകളും ഉൾപ്പെടുന്നു.
ഇവിടത്തെ 61.34 ശതമാനമാണ്.
6 വയസ്സിനു താഴെയുള്ള കുട്ടികളുടെ എണ്ണം 9 ആണ്.
ഇത് ഗ്രാമത്തിലെ ആകെ ജനസംഖ്യയുടെ 7.56 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 63 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 52 പുരുഷന്മാരും 11 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 55.56 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു.
അയ്യ,കാപൂർത്തല ലെ 24  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 23 - - ജനസംഖ്യ 119 70 49 കുട്ടികൾ (0-6) 9 4 5 പട്ടികജാതി 24 17 7 പട്ടിക വർഗ്ഗം 0 0 0 സാക്ഷരത 61.34 % 63.01 % 36.99 % ആകെ ജോലിക്കാർ 63 52 11 ജീവിതവരുമാനമുള്ള ജോലിക്കാർ 35 32 3 താത്കാലിക തൊഴിലെടുക്കുന്നവർ 14 13 1 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
ആർട്ടമേസ്യാ ജെന്റിലെസ്കി ഇംഗ്ലീഷ് വിലാസം https://ml.wikipedia.org/wiki/Artemisia_Gentileschi Artemisia Gentileschi, Self-Portrait as the Allegory of Painting , 1638–9, Royal Collection (the painting may be a self-portrait)
വിശ്രുത ഇറ്റാലിയൻ ചിത്രകാരിയായിരുന്ന ആർട്ടമേസ്യാ ജെന്റിലെസ്കി.
ഇറ്റലിയിലെ റോമിലാണ് അവർ ജനിച്ചത് (ജീവിതകാലം: ജൂലൈ 8, 1593 – c1.656).
ചിത്രകാരനായ ഓറേഷ്യോ ജെന്റിലെസ്കിയും പ്രുഡൻഷ്യോ മോണ്ടണുമായിരുന്നു അവരുടെ മാതാപിതാക്കൾ.
കറാവാദ്ജിയോ , ഗ്വിദോ റെന്നി എന്നിവരുടെ ചിത്രങ്ങൾ അവരെ വളരെയധികം സ്വാധീനിച്ചു.
പിൽക്കാലത്തുണ്ടായ ചില ദാരുണ സംഭവങ്ങൾ അവരുടെ കലാജീവിതത്തെ ബാധിച്ചെങ്കിലും അതിനെ അതിജീവിച്ചുകൊണ്ട് പിന്നീട് ചിത്രരചനയിൽ മുഴുകി.
പ്രധാന ചിത്രങ്ങൾ സൂസന്നയും മുതിർന്നവരും ക്ലിയോപാട്ര സീലിയ പുണ്യവതി ലുക്രേഷ്യ പുറംകണ്ണികൾ The Life and Art of Artemisia Gentileschi Archived 2005-06-05 at the Wayback Machine .
Artemisia, The Rape and the Trial Paintings by Gentileschi അവലംബം
ആർടെം അലിഖാനിയൻ
ആർടെം അലിഖാനിയൻ (Armenian: Արտեմ Ալիխանյան, Russian: Артём Исаакович Алиханьян, 24 June 1908 – 25 February 1978) സോവിയറ്റ് അർമീനിയൻ ഭൗതികശാസ്ത്രജ്ഞനും അർമേനിയയിലെ യെരെവാൻ സയൻസ് ഇൻസ്റ്റിട്യൂട്ടിന്റെ ആദ്യ ഡിറക്ടറും സ്ഥാപകനും ആയിരുന്നു.
സോവിയറ്റ് യൂണിയനിലെ ആണവോർജ്ജഗവേഷണങ്ങൾക്ക് അടിത്തറയിട്ടവരിൽ ഒരാൾ ആയിരുന്നു.
അദ്ദേഹത്തെ അർമേനിയൻ ഭൗതികശാസ്ത്രത്തിന്റെ പിതാവ് എന്നു വിളിച്ചുവരുന്നു.
സ്രോതസ്സുകൾ A. Alikhanian: Essays, Recollections, Documents (mainly in Russian), edited by G. Merzon, Moscow, 2000, 335p.
Artem Alikhanian in the memories of friends and colleagues, Russian Acad.
of Sciences; ed.
by E. Mamijanyan, G. Merzon, Moscow, 2008, 342 p. Artem Alikhanian, YerPHI CRD Alikhanian in Great Soviet Encyclopedia അവലംബം ↑ ↑
ആർട്ടറിറ്റിസ് ഇംഗ്ലീഷ് വിലാസം https://ml.wikipedia.org/wiki/Arteritis
മനുഷ്യശരീരത്തിലെ രക്തധമനികളുടെ പാളികളിൽ ഉണ്ടാകുന്ന വീക്കം ആണ് ആർട്ടറിറ്റിസ് , സാധാരണയായി അണുബാധ മൂലമോ ശരീരത്തിലെ രോഗപ്രതിരോധ ശൃംഖലയുടെ തകരാറുമൂലമോ ആണ് ഈ രോഗാവസ്ഥ ഉണ്ടാകുന്നത്.
ആർട്ടറിറ്റിസ് എന്ന സങ്കീർണ്ണ രോഗത്തെ കുറിച്ച് ഇപ്പോഴും പഠനങ്ങൾ നടന്നു കൊണ്ടിരിക്കുകയാണ്.
ഈ രോഗാവസ്ഥ സങ്കീർണമായതിനാൽ രോഗം ബാധിച്ച അവയവവ്യവസ്ഥയെ അടിസ്ഥാനമാക്കിയാണ് ഇവയെ തരം തിരിക്കുന്നത്.
ആർട്ടൈറ്റിസിന്റെ മാരകമായ ഒരു അവസ്ഥയാണ് ത്രോംബോസിസ് .
സാധാരണയായി ആർട്ടറിറ്റിസിന്റെ ലക്ഷണങ്ങൾ താഴെപ്പറയുന്നവയാണ്: വീക്കം പനി ചുവന്ന രക്താണുക്കളുടെ ഉത്പാദനം വർദ്ധിക്കുന്ന അവസ്ഥ (എറിത്രോസൈറ്റുകൾ) ലിംപിംഗ് പൾസ് കുറയുക രോഗനിർണയം
അസാധാരണയായി ലക്ഷണങ്ങളെ അടിസ്ഥാനമാക്കിയാണ്  രോഗനിർണയം നടത്തുക.
എഹ്ലെർസ്-ഡാൻലോസ് സിൻഡ്രോം, മാർഫാൻ സിൻഡ്രോം (ബന്ധിത ടിഷ്യുവിന്റെ പാരമ്പര്യ വൈകല്യങ്ങൾ), ക്ഷയം, സിഫിലിസ്, സ്പോണ്ടിലോ ആർത്രോപതിസ്, കോഗൻസ് സിൻഡ്രോം, ബർഗെർസ്, ബെഹെസെറ്റ്സ്, കവാസാക്കി രോഗം എന്നിവ പോലുള്ള രോഗലക്ഷണങ്ങൾ രോഗിയിൽ ഉണ്ടാകാം.
രോഗത്തിന്റെ പുരോഗതി നിർണ്ണയിക്കാനും വിശകലനം ചെയ്യാനുമായി വിവിധ ഇമേജിംഗ് പരിശോധനകൾ ഇന്ന് നിലവിലുണ്ട്.
ഇമേജിംഗ് രീതികളിൽ  ആൻജിയോഗ്രാഫി, മാഗ്നെറ്റിക് റെസൊണൻസ് ആൻജിയോഗ്രാഫി, അൾട്രാസോണോഗ്രഫി എന്നിവയാണ് രോഗനിർണയത്തിനായി ഉപയോഗിക്കുന്നത്.
തകയാസു ആർട്ടറിറ്റിസ് രോഗനിർണയത്തിൽ സാധാരണയായി ആൻജിയോഗ്രാഫി ഉപയോഗിക്കുന്നു, പ്രത്യേകിച്ച് രോഗത്തിന്റെ സങ്കീർണ്ണ ഘട്ടങ്ങളിൽ, ധമനികളിലെ സ്റ്റെനോസിസ്, ഒഴുക്ക്, അനൂറിസം എന്നിവ നിരീക്ഷിക്കുന്നു.
എന്നിരുന്നാലും, ആൻജിയോഗ്രാഫിയിൽ താരതമ്യേന റേഡിയേഷൻ കൂടുതലായതിനാൽ, ദീർഘകാല ചികിത്സയിലിരിക്കുന്ന രോഗികളിൽ ആൻജിയോഗ്രാഫിയുടെ ഉപയോഗം വിദഗ്ധർ ശുപാർശ ചെയ്യുന്നില്ല
കമ്പ്യൂട്ട്ഡ് ടോമോഗ്രാഫി ആൻജിയോഗ്രാഫിക്ക് അയോർട്ടയുടെയും അതിന്റെ ചുറ്റുമുള്ള ശാഖകളുടെയും വലുപ്പം നിർണ്ണയിക്കാനാകും.
രക്തക്കുഴലുകൾക്കുള്ളിലെ രക്തയോട്ടം കാണിക്കാനും സിടിഎയ്ക്ക് കഴിയും.
ആൻജിയോഗ്രാഫി പോലെ തന്നെ, സിടിഎ രോഗികളെ ഉയർന്ന അളവിലുള്ള റേഡിയേഷനിലേക്ക് നയിക്കുന്നു .
ആദ്യഘട്ടത്തിലായി രോഗാവസ്ഥ നിർണ്ണയിക്കാൻ മാഗ്നെറ്റിക് റെസൊണൻസ് ആൻജിയോഗ്രാഫി ഉപയോഗിക്കുന്നു, ഇത് ധമനിയുടെ പാളി കട്ടിയാകുന്നത് പോലുള്ള മാറ്റങ്ങൾ നിരീക്ഷിക്കാനായി ഉപയോഗിക്കുന്നു.
ഈ രീതി ഉപയോഗിച്ച്  ധമനിയിലെ ചെറിയ മാറ്റങ്ങൾ പോലും അളക്കാം.
കൂടാതെ ആൻജിയോഗ്രാഫി അല്ലെങ്കിൽ സിടിഎ ഉപയോഗിക്കുമ്പോൾ ഉണ്ടാകുന്ന റേഡിയേഷനുകൾ  ഒന്നും തന്നെ ഈ പരിശോധന രീതിയിൽ ഉണ്ടാകുന്നില്ല.
എം‌ആർ‌എ ഒരു ചെലവേറിയ രീതിയാണ്, കൂടാതെ മറ്റ് ഇമേജിംഗ് രീതികളേക്കാൾ വ്യക്തമായി അയോർട്ടയുടെയും വിദൂര ശാഖകളുടെയും കാൽ‌സിഫിക്കേഷൻ ഇതിൽ കാണിക്കുന്നു.
ആർജെന്റീനോസോറസ്‌ ഇംഗ്ലീഷ് വിലാസം https://ml.wikipedia.org/wiki/Argentinosaurus
" അർജന്റീനയിലെ പല്ലികൾ" എന്ന അപരനാമത്തിലറിയപ്പെടുന്ന അർജന്റീനോസോറസ് ദിനോസറുകൾ ഭൂമുഖത്ത് ജീവിച്ചിരുന്ന ജീവികളിൽ ഏറ്റവും വലിപ്പമേറിയവയിലൊന്നായിരുന്നു എന്ന് കരുതപ്പെടുന്നു, ലതിൻ ഭാഷയിൽ വെള്ളി പല്ലി എന്ന് ആണ് പറയുക  .
സസ്യഭുക്കുകളായ ഈ ഇനം ദിനോസറുകൾ ക്രിറ്റേഷ്യസ് യുഗത്തിന്റെ അന്ത്യഘട്ടത്തിൽ (ഏകദേശം നൂറ് ദശലക്ഷം വർഷങ്ങൾക്ക് മുമ്പ്) തെക്കേ അമേരിക്കൻ ഭൂഖണ്ഡത്തിലാണ്‌ ജന്മമെടുത്തതെന്ന് അനുമാനിക്കപ്പെടുന്നു.
പേര്‌ സൂചിപ്പിക്കുന്നത് പോലെ അർജന്റീനയിലാണ്‌ ഈ ഇനം ദിനോസറുകളുടെ ഫോസിൽ അവശിഷ്ടങ്ങൾ ആദ്യമായി കണ്ടെത്തിയത്.
ബ്രാക്കിയോസോറസുകൾ ഉൾപ്പെടുന്ന സോറാപോഡ് കുടുംബത്തിൽപെട്ട അർജന്റീനോസോറസുകൾക്ക് 30 മുതൽ 40 മീറ്റർ വരെ (100 -150 അടി) നീളമുണ്ടായിരുന്നു.20.4 മീറ്റർ (70 അടി)വരെ ഉയരം ഉണ്ടായിരുന്ന ഇവയുടെ ശരീര ഭാരം ഏകദേശം 100 ടണ്ണോളം വരുമെന്നാണ്‌ കണക്കാക്കിയിരിക്കുന്നത്.
സൊറാപോഡ് വിഭാഗത്തിൽപ്പെട്ട മറ്റുദിനോസറുകളെപ്പോലെ മെലിഞ്ഞ് നീണ്ട കഴുത്തും നീളമേറിയവാലും ഇവയുടെ പ്രത്യേകതകളായിരുന്നു.
ആനയുടെ കാലുകൾക്ക് സദൃശമായ നാലു വലിയ കാലുകൾ ഉപയോഗിച്ചാണ്‌ ഇവ സഞ്ചരിച്ചിരുന്നത്.
അർജന്റീനയിലെ പാറ്റഗോണിയയിൽ ഗ്വില്ലാർമോ ഹെറിഡിയ എന്ന കർഷകനാണ്‌ 1987-ൽ തന്റെ കൃഷിയിടത്തിൽ വെച്ച് ആദ്യമായി അർജന്റീനോസോറസിന്റെ ഫോസിൽ അവശിഷ്ടങ്ങൾ കണ്ടത്.
ശിലയാക്കപ്പെട്ട മരത്തടിയാണെന്നു കരുതിയ അദ്ദേഹം അർജന്റീനയിലെ പുരാവസ്തു ഗവേഷകരായ ജോസ് ബോണാപ്പർട്ട്, റുഡോൾഫ് കോറിയ എന്നിവരുമായി ബന്ധപ്പെടുകയും അവർ ഈ പുതിയ ഫോസിലിനെ ക്കുറിച്ച് ഗവേഷണം ആരംഭിക്കുകയും ചെയ്തു.
തുടർന്ന് 1993-ൽ ഈ ഫോസിൽ അവശിഷ്ടം പുതിയൊരിനം ദിനോസറിന്റെതാണെന്ന് സ്ഥിരീകരിക്കുകയും ചെയ്തു.
പുറത്തേക്കുള്ള കണ്ണികൾ അർജന്റീനോസോറസ് ടാറ്റാ  ഷീറ്റ് ചിത്രം സഹിതം
ആർച്ച്ഡേൽ വിൽസൻ ഇംഗ്ലീഷ് വിലാസം https://ml.wikipedia.org/wiki/Archdale_Wilson ആർച്ച്ഡേൽ വിൽസൻ
ബ്രിട്ടീഷ് ഇന്ത്യയിലെ ഒരു പ്രശസ്ത സൈനികനായിരുന്നു ആർച്ച്ഡേൽ വിൽസൻ ( ഇംഗ്ലീഷ് : Archdale Wilson , 1803 ഓഗസ്റ്റ് 3 - 1874 മേയ് 9).
ഈസ്റ്റ് ഇന്ത്യ കമ്പനിയുടെ അഡിസ്കോമ്പ് സെമിനാരിയിൽ പഠിച്ചിറങ്ങിയ വിൽസൻ, 1819-ൽ ഇന്ത്യയിലെത്തി.
രണ്ടാം ആംഗ്ലോ-സിഖ് യുദ്ധത്തിൽ ഇദ്ദേഹം പങ്കെടുത്തിട്ടുണ്ട്.
1857-ലെ ലഹളക്കാലത്തെ ദില്ലി പിടിച്ചടക്കൽ പദ്ധതിയിൽ ബ്രിട്ടീഷ് സേനയുടെ നേതൃസ്ഥാനം വിൽസനായിരുന്നു.
ലഹളയുടെ ഭാഗമായി 1858 മാർച്ചിൽ നടന്ന ലക്നൗ പിടിച്ചടക്കൽ ദൗത്യത്തിലും പ്രധാനസ്ഥാനം വഹിച്ചു.
1858 ഏപ്രിലിൽ ഇന്ത്യയിലെ ജോലി മതിയാക്കി നാട്ടിലേക്ക് മടങ്ങി.
1857-ലെ ലഹളയും ദില്ലി പിടിച്ചടക്കലും
1857-ലെ ലഹളക്കാലത്ത് , ലഹളപൊട്ടിപ്പുറപ്പെട്ട മീറഠിൽ ഒരു സ്റ്റേഷൻ കമാൻഡർ ആയിരുന്നു 60 വയസുകാരനായ വിൽസൻ.
ലഹളയുടെ പുരോഗമനവേളയിൽ മേയ് 30-31 കാലയളവിൽ മിർസ അബൂബക്കറിനെ ഹിൻഡൻ നദിക്കരയിൽ നേരിട്ട് തോൽപ്പിച്ച സൈനികഘടകത്തെ നയിച്ചത് വിൽസനായിരുന്നു.
ജൂൺ 8 -ലെ ബാദ്ലി കി സെറായിലെ പോരാട്ടത്തിന് അൽപം മുമ്പ് ഇദ്ദേഹം ഡെൽഹി ഫീൽഡ് ഫോഴ്സിൽ ചേരുകയും, ജനറൽ ബെർണാഡിന്റെ മരണത്തിനും ജനറൽ റീഡിന്റെ രാജിവക്കലിനും ശേഷം ജൂലൈ 17 മുതൽ ദില്ലി പിടിക്കുന്നതിനുള്ള ബ്രിട്ടീഷ് സൈന്യത്തിന്റെ നേതൃത്വം ഏറ്റെടുക്കുകയും ചെയ്തു.
പെട്ടെന്നുതന്നെ പ്രതിരോധാത്മകതന്ത്രമാണ് അദ്ദേഹം സ്വീകരിച്ചത്.
അന്ന് ഈ നയം വളരെ വിമർശിക്കപ്പെട്ടെങ്കിലും പിന്നീട് സെപ്റ്റംബർ 14 -നു മുമ്പായി പഞ്ചാബിൽനിന്നുള്ള കൂടുതൽ സൈനികർ എത്തിച്ചേരുംവരെ ദില്ലിയിലെ ബ്രിട്ടീഷ് സൈനികബലം കുറയാതെ സൂക്ഷിക്കുന്നതിന് ഇത് വളരെ നിർണായകമായി.
ദില്ലി പിടിച്ചടക്കുന്ന യുദ്ധകാലത്ത് വിൽസൺ വളരെ പിരിമുറുക്കങ്ങളനുഭവിച്ചു.
പിൻവാങ്ങാൻ ഉത്തരവിട്ടാൽ വിൽസണെ കൊന്നുകളയുമെന്നുവരെ ഇക്കാലത്ത് ജോൺ നിക്കോൾസൺ അദ്ദേഹത്തെ ഭീഷണിപ്പെടുത്തിയിരുന്നു.
ആർച്ചർ ഫിഷ് ഇംഗ്ലീഷ് വിലാസം https://ml.wikipedia.org/wiki/Archerfish
കരയിൽ ജീവിക്കുന്ന പ്രാണികളെയും മറ്റ് ചെറിയ ജീവികളെയും അവയുടെ പ്രത്യേകതയുള്ള വായിൽ നിന്ന് വെള്ളത്തുള്ളികൾ തെറിപ്പിച്ചു ജലത്തിലേയ്ക്കു വീഴ്ത്തി ഇരപിടിക്കുന്ന മോണോടൈപ്പിക് കുടുംബം ആയ ടോക്സോട്ടിഡേയിലെ ഒരു മത്സ്യജനുസ്സാണ് ആർച്ചർഫിഷ് അഥവാ വില്ലാളി മത്സ്യം ( spinner fish or archer fish) .
ടോക്സോട്ടസ് എന്ന ഒറ്റ ജനുസ്സിൽ പത്ത് ഇനങ്ങൾ ഉൾക്കൊള്ളുന്ന ഒരു ചെറിയ ഈ കുടുംബമാണിത്.
മിക്ക ഇനങ്ങളും ശുദ്ധജലസമ്പന്നമായ നദികൾ , അരുവികൾ, കുളങ്ങൾ എന്നിവിടങ്ങളിൽ കാണപ്പെടുന്നുവെങ്കിലും ഇതിലെ രണ്ടോ മൂന്നോ ഇനങ്ങൾ യൂറിഹാലൈൻ (ഏറിയും കുറഞ്ഞുമുള്ള ലവണാംശവുമായി പൊരുത്തപ്പെടാൻ കഴിയുന്നവ) ആയതിനാൽ ഇവ ശുദ്ധജലവും ഉപ്പുവെള്ളവുമടങ്ങിയ ആവാസ വ്യവസ്ഥകളുള്ള അഴിമുഖങ്ങളിലും കണ്ടൽക്കാടുകളിലും വസിക്കുന്നു.
ഇന്ത്യയിൽ നിന്നും ശ്രീലങ്കയിൽ നിന്നും തെക്കുകിഴക്കൻ ഏഷ്യ വഴി വടക്കൻ ഓസ്‌ട്രേലിയയിലും മെലനേഷ്യയിലും ഇവയെ കണ്ടെത്താനാകും.
ഇര പിടിക്കുന്ന വിധം
ജലത്തിലൂടെ നീന്തിത്തുടിക്കുന്ന ഇവയുടെ നോട്ടം എപ്പോഴും മുകളിലേക്കായിരിക്കും.
കരയിലെ സസ്യങ്ങളിലും മറ്റും ഇരിക്കുന്ന പ്രാണികളെയോ ജലത്തിനു മുകളിലൂടെ പറക്കുന്ന ചെറുജീവികളേയോ കണ്ടാൽ ഈ മത്സ്യങ്ങൾ അവയുടെ വായിൽ വെള്ളം നിറച്ച് ശക്തമായി വെള്ളം ചീറ്റിക്കുന്നു.
ഈ ജലധാരയേറ്റ് പ്രാണികൾ താഴെ വെള്ളത്തിൽ പതിക്കുകയും ഈ മത്സ്യങ്ങൾ അവയെ ഭക്ഷണമാക്കുകയും ചെയ്യുന്നു.
ഈ ഇനത്തിൽപ്പെട്ട വലിയ മത്സ്യങ്ങൾക്ക് ഏകദേശം  3 മീറ്റർ ദൂരത്തേക്ക് വരെ വെള്ളം ചീറ്റാൻ കഴിയുമെന്ന് പറയപ്പെടുന്നു.
ഇങ്ങനെ വെള്ളം ചീറ്റാൻ ഇവ നാക്ക് ഒരു കുഴൽ പോലെ ചുരുട്ടി പെട്ടെന്ന് ശകലങ്ങൾ അടയ്ക്കും.
അപ്പോൾ ഒരു ചെറിയ പീരങ്കി പോലെ വെള്ളം ശക്തിയായി ചീറ്റിത്തെറിക്കും.
ഇരയുടെ വലിപ്പവും ദൂരവും അറിഞ്ഞ് ഇവ വെള്ളം ചീറ്റിക്കുന്നതിന്റെ ശക്തി കൂട്ടുകയോ കുറയ്ക്കുകയോ ചെയ്യുന്നു.
ചില പ്രത്യേകതകൾ
ഈ മീനുകളുടെ കണ്ണുകൾക്ക് നല്ല വലിപ്പമുണ്ട്.
കാഴ്ചശക്തിയും കൂടുതൽ ആണ്.
അന്തരീക്ഷത്തിൽ നിന്ന് വെള്ളത്തിലേക്ക് പതിക്കുന്ന പ്രകാശരേണുക്കൾക്ക് സംഭവിക്കുന്ന അപവർത്തനത്തിന് അനുസരിച്ച് കണ്ണുകൾ ക്രമീകരിക്കാനും ഇവയ്ക്കു കഴിയുന്നു.
വെള്ളത്തിനടിയിൽ നിന്ന് ഇരയിൽ ദൃഷ്ടി കേന്ദ്രീകരിക്കാൻ ഈ  സ്വഭാവ സവിശേഷതകൾ ഇവയെ സഹായിക്കുന്നു.
ചില സന്ദർഭങ്ങളിൽ ഈ മത്സ്യങ്ങൾ അടുത്ത് കാണുന്ന  ഇരയെ ജലപ്പരപ്പിലൂടെ ഊളിയിട്ട് പിടിക്കും.
മിക്കവാറും ഒറ്റയായിട്ടുള്ള മത്സ്യങ്ങൾ വെള്ളത്തിന്റെ മുകൾപ്പരപ്പിലൂടെ തന്നെ നീന്തുന്നു.
ഒരു സമയം 20,000 മുട്ടകൾ ഇടുന്നു.
ഇവ വെള്ളത്തിൽ പൊങ്ങിക്കിടക്കും.
12 മണിക്കൂറിനുള്ളിൽ ഈ മുട്ടകൾ വിരിഞ്ഞു കുഞ്ഞുങ്ങൾ പുറത്തു വരും.
കുഞ്ഞുങ്ങൾ
കുഞ്ഞുങ്ങൾക്ക് ഏകദേശം രണ്ടര സെന്റിമീറ്റർ നീളം വെക്കുമ്പോൾ തന്നെ വെള്ളം  ചീറ്റി ഇര പിടിക്കാൻ ശ്രമിച്ചു തുടങ്ങും.
പല തവണയായി ഇങ്ങനെ ശ്രമിച്ചു ഇവ വെള്ളം  ചീറ്റി ഇരപിടിക്കാൻ ശീലിക്കുന്നു.
ഒരു മീൻ ഇങ്ങനെ വെള്ളം ചീറ്റുമ്പോൾ മറ്റുള്ളവ അടുത്ത് നിന്ന് ഇത് നല്ലത്  പോലെ നിരീക്ഷിക്കും.
ഇങ്ങനെ അനുഭവജ്ഞാനത്തിലൂടെ ഇവ കുറെ
ക്കഴിയുമ്പോൾ വിദഗ്ദ്ധരായ ഇരപിടുത്തക്കാരായി മാറുന്നു.
അവലംബം പുറത്തേക്കുള്ള കണ്ണികൾ Archerfish Shooting Various Insects Archerfish capturing prey Guide to the Mangroves of Singapore: Archerfish Archived 2021-08-22 at the Wayback Machine .